EELNÕU

NARVA LINNAVALITSUS

KORRALDUS

Narvas

Sotsiaalteenuste arendamiseks määratud 

vahendite kasutamine lapsehoiuteenuse arendamisele

1. ASJAOLUD JA MENETLUSE KÄIK 

Vastavalt 13.06.2007.a. määrusele nr 796 Narva Laste Varjupaik võtab vastu lapsi vanuses 0. kuni 18. aastani. Erinevate vanuste laste ülalpidamine kohustab meid arvestama iga vanusegrupi iseärasusi ja parendama ülalpidamistingimusi vastavalt laste ülalpidamisnõuetele lastevarju-paikades. 

Koostatud on koolieelikute osakonna projekt, mis koosneb:

· mängutoast,

· magamistoast 10 lapsele,

· lasteköögist,

· sanitaar-hügieeniruumist.

Palume eraldada 100 000 krooni koolieelikute sanitaar-hügieeniruumi remonditööde läbiviimiseks , kuna nad ei saa kasutada vanemate laste tualettruume.

Vastavalt Vabariigi Valitsuse 7. veebruari 2008. a määruse nr 44 «2008. aasta riigieelarve seaduses» kohaliku omavalitsuse üksustele tasandusfondi määratud eraldiste jaotus ning jaotamise ulatus, tingimused ja kord § 17 lõikele 4 omavalitsusüksus võib  eraldatud vahenditest 60% kasutada sotsiaaltoetuste maksmiseks või sotsiaalteenuste arendamise kuludeks. 

Sotsiaalteenuste arendamise kuludeks loetakse kulusid, mis on suunatud edaspidiste toimetulekutoetuse summade vähendamisele või abivajavate isikute iseseisva toimetulemise pikemaajalisemaks parandamiseks ja uute sotsiaalteenuste käivitamiseks. Sotsiaalteenuste arendamise vahenditest tehtavad investeeringukulud ei tohi ületada 100 000 krooni iga loodava sotsiaalteenuse kohta. 

Lapsehoiuteenus on lapse seadusliku esindaja toimetulekut või töötamist toetav teenus. Seega võib lapsehoiuteenuse arendamise kulusid lugeda sotsiaalteenuste arendamise kuludeks.

2. ÕIGUSLIKUD JÄRELDUSED

Vastavalt Narva Linnavolikogu 06.03.2008 otsusele nr 60 „2008.aasta tasandusfondis sotsiaalteenuste arendamiseks määratud vahendite kasutamise delegeerimine Narva Linnavalitsusele“ on Narva Linnavalitsusel õigus antud korraldust vastu võtta.

3. OTSUS

Lubada Narva linna Sotsiaalametil kasutada sotsiaaltoetust ning teenuste osutamiseks ja arendamiseks riigieelarvest määratud vahendeid lapsehoiuteenuse arendamiseks kuni  100 000 krooni.

4. RAKENDUSSÄTTED

4.1 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

4.2 Korraldus  jõustub seadusega sätestatud korras.

